יש לי בשבילכם קצת רכילות.
בהרמת ידיים: מי כאן רכלן?
(תרועות)
הו, אני רואה די הרבה אנשים אמיצים.
נפלא!
האם לדעתכם רכילות היא בעיקר שטויות ושיחה בטלה?
האם לדעתכם הרכילות היא חטא?
האם לדעתכם הרכילות מזיקה, עוינת?
האם לדעתכם הרכילות עוסקת בעיקר בידוענים?
מה דעתכם על מיילי סיירוס?
(צחוק)
למי שענה "כן",
אני עומד להרוס מיתוסים נפוצים על הרכילות.
כן, ידוע לי שכל הדתות הגדולות אוסרות על רכילות או מרתיעות מפניה.
הפרדוקס הוא שכמעט כולם מרכלים.
לשמחתנו, הרכילות מועילה לרכלן,
למאזין, לקבוצה ולכלל החברה.
בקריירה שלי בתקשורת וביחסי-ציבור
נוכחתי בערכה של הרכילות.
חיברתי 23 ספרים,
כולל מילון וובסטר למדיה ותקשורת.
(מחיאות כפיים)
תודה.
(מחיאות כפיים)
אני גם כותב בשם העט "סטיבן קינג".
(צחוק)
רוב המילונים מגדירים "רכילות"
במלים כגון "שיחה בלתי-רשמית",
"דברים בטלים", "שמועות".
"דברים בטלים" - זה לא מוצא חן בעיני.
הנה ההגדרה שלי:
[רכילות היא שיחה בכתב או בע"פ
[על חייהם של אנשים אחרים שאינם נוכחים במקום]
(צחוק)
הרכילות היא בד"כ שיפוטית,
ומהווה ברומטר מוסרי.
במילונים רבים, "רכילות" זהה ל"שמועות".
[זאת לא רכילות. זאת האמת]
ההבדל הוא גדול.
לרכילות יש בד"כ מקור ניתן לזיהוי.
לשמועות בד"כ אין כזה.
ברכילויות יש בד"כ גרעין של אמת.
השמועות בד"כ כוזבות.
יש לנו עכשיו אינפלציה של רכילות
כשיותר ממיליארד אנשים מרכלים ב"פייסבוק" ובבלוגים נוספים,
רכילות נגד אנשים, דיבור וסמסים בטלפון ובסוגי מדיה נוספים.
מדענים בכל העולם חוקרים איך ולמה אנו מרכלים.
ריכלנו הרבה לפני הבלוגים, הטלוויזיה, העיתונים וכתבי העת.
אנשי המערות נזקקו לרכילות כדי לשרוד.
אנשי המערות נעזרו ברכילות כדי למצוא חברים,
להתרחק מאויבים
ולאתר את המקומות הכי טובים מבחינת מזון, ציד והגנה.
"ומה קורה עם האישה במערה הסמוכה?"
(צחוק)
הרשתות החברתיות קיימות
מאז שהכפריים הקדמונים מצאו תחומי עניין משותפים עם שכניהם.
הרשתות החברתיות המקוונות הן השבטים החדשים.
כשארבעה פסיכולוגים מאוניברסיטת ברקלי שבקליפורניה
דיווחו לאחרונה על התועלת הרבה שברכילות,
כל המדיה בעולם לחצה על כפתור ה"לייק".
בניסויים שלהם,
הסטודנטים חוברו למכשירי ניטור קצב-לב
במטרה למדוד את השפעת הרכילות.
זאת היתה כותרת ראשית,
כי היא סתרה את האמונות הישנות שהרכילות מזיקה.
כולם מרכלים.
זה כה טבעי עד שאיננו מודעים לכך
(צחוק)
כמחצית מזמן השיחה שלנו היא רכילות.
אין להימנע מכך.
אנו מרכלים בעיקר על אנשים מוכרים לנו.
חלק קטן בלבד עוסק במפורסמים, ובזה מתמקדת התקשורת.
רוב הרכילות שלנו חיובית או נייטרלית.
הרכילות על ידוענים שלילית יותר.
הרכילות מפחיתה מתחים,
תורמת להערכה העצמית,
(צחוק)
מחזקת קשרי חברות -
(צחוק)
וכל אלה נתונים מהפסיכולוגים של אוניברסיטת קליפורניה
שדיווחו בכתב-עת מדעי -
היא מספקת דלק לבורסה,
משפיעה על ההצבעה
ומשנה איך אנו רואים אנשים ואיך הם רואים אותנו.
כבר בגיל חצי שנה פעוטות יודעים לשפוט אופי
ולזהות הבדלים בין התנהגות טובה ורעה.
אנו מתחילים לרכל מיד לאחר שלמדנו לדבר.
פעם ייחסו את הרכילות לנשים.
גברים מרכלים בדיוק כמו נשים,
(צחוק)
אבל בדרכים שונות ובמקומות שונים.
גברים מרכלים יותר על אנשים
בקשר לספורט, פוליטיקה ומין.
אצל נשים, הפרוגסטרון הוא ההורמון
שמפחית חרדה ומעודד חיברות.
במהלך הרכילות,
רמת הפרוגסטרון אצל נשים גבוהה במקצת מאשר אצל לא-רכלניות -
גם זה מכתב-עת מדעי.
מדענים חוקרים את הזרימה המוגברת של הורמוני עונג
בזמן רכילות
ומזהים אתרים מסוימים במוח הקשורים ברכילות
וגם הורמונים מסוימים:
דופאמין, אוקסיטוצין, סרוטונין.
האוקסיטוצין מגביר את שביעות-הרצון, הנדיבות, האמפטיה והאמון,
כולם רכיבים פוטנציאליים של רכילות.
לרכלנים פעילים יש מוחות גדולים יותר. בלי צחוק.
(צחוק)
אצל פרטים עם רשתות חברתיות גדולות -
רכלנים -
יש אונת מצח מעט יותר גדולה.
הרכילות משגשגת בעיירות ובמקומות מבודדים.
בארצות עם משטר רודני,
הרכילות לעתים קרובות מדויקת יותר מדיווחי הממשלה.
בארצנו, הרכילות היא דרך חיים
באחוות של קולג'ים,
בדיור הצבאי,
במתקני דיור מוגן ובבתי הכלא.
קל להשתמש בשפה הזאת עם בעלי סגנון-חיים ותחומי-עניין דומים,
כגון שכנים, ספורטאים, סטודנטים ופועלים.
זאת דרך להעברת מידע אישי
באופן מדויק, יעיל ומהנה.
והנה הפתעה:
יש ארגונים שאוסרים על רכילות במשרדיהם.
מרביתם הם ארגונים קטנים.
מחקרים עדכניים מראים את הנזק שנגרם בגלל חוקים נגד רכילות.
לפני כ-60 שנה,
הרכלן מס' 1 באמריקה היה וולטר ווינצ'ל.
טור הרכילות שלו התפרסם ביותר מאלף עיתונים.
הקהל בתכניות הרדיו והטלוויזיה שלו היה גדול מאשר בכל תכנית בימינו.
כיום, פריס הילטון, גורקה, טי-אם-זי
וסוגי מדיה דיגיטלית נוספים מרכלים על ידוענים
כל היום וכל הלילה בכל העולם.
חשובים גם עיתוני הרכילות
כמו "פיפל", "סטאר", "אס" ורבים נוספים
וגם הצהובונים במרכולים, כמו ה"נשיונל אינקוויירר".
היום המטרה שלי
היתה לשכנע אתכם שלרכילות יתרונות רבים.
ייתכן שבעלי-חיים נוספים מרכלים:
שימפנזים ואולי גם דולפינים.
רציתי להדגיש שלוש נקודות.
אחת: טוב לרכל. הפיצו את הבשורה.
(צחוק)
שתיים: חושו בנוח כרכלנים.
(צחוק)
שלוש: אל תמתחו ביקורת על רכלנים אחרים.
(צחוק)
(מחיאות כפיים)
תודה לכם ולילה טוב.
(צחוק)
ועכשיו, בכנות:
הרימו יד אם אתם רכלנים.
(צחוק)
נראה לי שהפעם הורמו יותר ידיים מאשר קודם.
(צחוק)
דרך, אגב, שמעתם ש...
(מחיאות כפיים)